CELEX: 62011CA0150
Language: fi
Date: 2012-09-06 00:00:00
Title: Asia C-150/11: Unionin tuomioistuimen tuomio (toinen jaosto) 6.9.2012 — Euroopan komissio v. Belgian kuningaskunta (Jäsenyysvelvoitteiden noudattamatta jättäminen — Direktiivi 1999/37/EY — Ajoneuvojen rekisteröintiasiakirjat — Toisessa jäsenvaltiossa aiemmin rekisteröidyt ajoneuvot — Omistajanvaihdos — Katsastusvelvollisuus — Vaatimustenmukaisuustodistuksen vaatiminen esitettäväksi — Toisessa jäsenvaltiossa suoritettu katsastus — Tunnustamatta jättäminen — Oikeuttamisperusteita ei ole)

17.11.2012   
            
            
               FI
            
            
               Euroopan unionin virallinen lehti
            
            
               C 355/5
            
         Unionin tuomioistuimen tuomio (toinen jaosto) 6.9.2012 — Euroopan komissio v. Belgian kuningaskunta
   (Asia C-150/11) (1)
   
   (Jäsenyysvelvoitteiden noudattamatta jättäminen - Direktiivi 1999/37/EY - Ajoneuvojen rekisteröintiasiakirjat - Toisessa jäsenvaltiossa aiemmin rekisteröidyt ajoneuvot - Omistajanvaihdos - Katsastusvelvollisuus - Vaatimustenmukaisuustodistuksen vaatiminen esitettäväksi - Toisessa jäsenvaltiossa suoritettu katsastus - Tunnustamatta jättäminen - Oikeuttamisperusteita ei ole)
   2012/C 355/07
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: O. Beynet ja A. Marghelis)
   
      Vastaaja: Belgian kuningaskunta (asiamiehet: T. Materne ja J.-C. Halleux, avustajinaan asianajajat F. Libert ja S. Rodrigues)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 34 artiklan ja ajoneuvojen rekisteröintiasiakirjoista 29.4.1999 annetun neuvoston direktiivin 1999/37/EY (EYVL L 138, s. 57) rikkominen — Kansallinen säännöstö, jossa edellytetään ajoneuvon tyyppihyväksyntätodistuksen esittämistä toisessa jäsenvaltiossa aiemmin rekisteröidyn ajoneuvon rekisteröimistä edeltävää katsastusta varten — Toisessa jäsenvaltiossa suoritetun katsastuksen tulosten tunnustamatta jättäminen — Tavaroiden vapaan liikkuvuuden rajoitus — Oikeutusperusteiden puuttuminen
   
      Tuomiolauselma
   
   
               1)
            
            
               Belgian kuningaskunta ei ole noudattanut ajoneuvojen rekisteröintiasiakirjoista 29.4.1999 annetun neuvoston direktiivin 1999/37/EY, sellaisena kuin se on muutettuna 20.11.2006 annetulla neuvoston direktiivillä 2006/103/EY, 4 artiklan ja SEUT 34 artiklan mukaisia velvoitteitaan, koska se on vaatinut rekisteröintitodistuksen lisäksi vaatimustenmukaisuustodistusta rekisteröintiä edeltävää katsastusta varten sellaisilta ajoneuvoilta, jotka on aiemmin rekisteröity toisessa jäsenvaltiossa, ja koska se on edellyttänyt, että toisessa jäsenvaltiossa aiemmin rekisteröidyt ajoneuvot, joiden omistaja vaihtuu, on katsastettava ennen rekisteröintiä, ottamatta tässä yhteydessä huomioon toisessa jäsenvaltiossa suoritetun katsastuksen tuloksia.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 160, 28.5.2011.